চিরকুট অফিসিয়ালের নতুন গান ‘অষ্টমীতে তোমার পাড়ায়’

কলকাতা: দুর্গাপুজো ঘিরে নতুন এক আবেগময় উপহার নিয়ে হাজির চিরকুট অফিসিয়াল। তাদের গানের দল সম্প্রতি প্রকাশ করেছে নতুন মিউজিক ভিডিও ‘অষ্টমীতে তোমার পাড়ায়’। যেখানে দুর্গাপুজোর আবহে ফুটে উঠেছে এক পুরোনো দিনের , উঠতি বয়সের মধ্যবিত্ত প্রেমের গল্প। ‘অষ্টমীতে তোমার পাড়ায়’ ইতিমধ্যেই চিরকুটের অফিসিয়াল ইউটিউব চ্যানেলে প্রকাশিত হয়েছে। এছাড়াও, গানটি সমস্ত মিউজিক স্ট্রিমিং প্ল্যাটফর্মেও শোনা যাচ্ছে।

চিরকুটের তরফে জানানো হয়েছে, এই ভিডিও-র মূল লক্ষ্য, দুর্গাপুজোর চেনা আবেগকে নতুন প্রজন্মের কাছে আরও জীবন্ত করে তোলা। ঐতিহ্যবাহী নান্দনিকতা, সুরেলা সঙ্গীত ও আবেগঘন ভিজ্যুয়ালের সমন্বয়ে ভিডিও-টি দর্শক ও শ্রোতাদের জন্য এক বিশেষ অভিজ্ঞতা তৈরি করছে বলেই জানিয়েছেন চিরকুট অফিসিয়ালের সদস্যরা। ভিডিওটি-তে অভিনয় করেছেন সৌম্য মুখার্জি ও অরুণিমা হালদার। তাঁদের স্বাভাবিক অভিনয়ের মাধ্যমে নির্মাতারা তুলে ধরেছেন আবেগঘন ভালোবাসার এক গল্প। এই ভিডিও-তে কলকাতার দুর্গাপুজোর ব্যস্ততা, উষ্ণতা, ও সামাজিকতার আবহ নতুন প্রাণ ফিরে পাচ্ছে বলেই জানাচ্ছে চিরকুট অফিসিয়াল।

আরও পড়ুন: দক্ষিণী সুপারস্টার অজিতের পারিশ্রমিক শুনলে চোখ কপালে উঠবে!

হাতে গোনা আর কটা দিন বাকি। দুদিন বাদেই মহালয়া। আর কলকাতার দুর্গাপুজো মানেই বনদি বাড়ির পুজো, রাতভর পাড়ার প্যাণ্ডেলে আড্ডা, দেদার খাওয়া দাওয়া, বন্ধুদের সঙ্গে ও পরিবারের সঙ্গে পাঁচদিন জমজমাট আনন্দ। এইসব কিছু মাথায় রেখে বিভিন্ন মিউজিক ভিডিও ফুটিয়ে তুলছে দুর্গাপুজোর চেনা আবেগ। সেরকমই চিরকুট অফিসিয়ালের তরফে প্রকাশ করা হয়েছে ‘অষ্টমীতে তোমার পাড়ায়’।

দেখুন খবর: